คณะรัฐมนตรี เตรียมพิจารณามาตรการเยียวยาและดูแลระบบเศรษฐกิจระยะที่ 3 ช่วยเหลือผู้มีรายได้น้อยและนโยบายการเรียนการสอนในช่วงวิกฤติโควิด-19
คณะรัฐมนตรี เตรียมพิจารณามาตรการเยียวยาและดูแลระบบเศรษฐกิจระยะที่ 3 ช่วยเหลือผู้มีรายได้น้อยและนโยบายการเรียนการสอนในช่วงวิกฤติโควิด-19การประชุมคณะรัฐมนตรีวันนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยมีวาระสำคัญ คือการพิจารณามาตรการเยียวยาและดูแลระบบเศรษฐกิจระยะที่ 3 ช่วยเหลือผู้มีรายได้น้อย ในสถานการณ์โควิด-19 แพร่ระบาด โดยเห็นชอบหลักการในการประชุม ครม.นัดพิเศษเมื่อวันที่ 3 เมษายน 2563 เป็นมาตรการชุดพิเศษที่จะใช้วงเงินดำเนินการทั้งสิ้นคิดเป็น 10% ของผลิตภัณฑ์มวลรวมภายในประเทศ (จีดีพี) ผ่านการออกพระราชกำหนด 3 ฉบับ ธปท. 2 ฉบับ ได้แก่ พ.ร.ก.ให้อำนาจธนาคารแห่งประเทศไทยปล่อยสินเชื่อดอกเบี้ยต่ำ (ซอฟท์โลน) ,พ.ร.ก.ให้อำนาจ ธปท.เข้าไปซื้อตราสารหนี้เอกชนที่ครบกำหนด โดยใช้เงินของ ธปท.เอง ส่วนกระทรวงการคลังจะออก พ.ร.ก.ให้อำนาจกระทรวงการคลังกู้เงิน ส่วนจะเป็นวงเงินเท่าใดจะต้องไปดูผลจากการให้ทุกกระทรวงตัดงบประมาณ 10% เฉพาะงบส่วนที่ตัดได้ โดยไม่เกี่ยวเงินเดือนและค่าจ้างก่อน รวมถึงพิจารณานโยบายเรื่องของการเรียนการสอนในช่วงวิกฤติโควิด-19 เพื่อเชื่อมโยงมาตรการรับมือในอนาคตขณะเดียวกันกระทรวงแรงงาน เสนอ การกำหนดอัตราคาจ้างตามมาตรฐานฝีมือกระทรวงพาณิชย์ เสนอการขอรับจัดสรรงบประมาณโครงการสินเชื่อชะลอการขายข้าวเปลือกนาปี ปีการผลิต 2562/63 (เพิ่มเติม) และร่างประกาศกระทรวงพาณิชย์ เรื่อง กำหนดให้ขยะอิเล็กทรอนิกส์ เป็นสินค้าที่ต้องห้ามในการนำเข้ามาในราชอาณาจักรคณะกรรมการติดตามมาตรการช่วยเหลือเยี่ยวยาผู้ได้รับผลกระทบจากเหตุการณ์ที่จังหวัดนครราชสีมา เสนอสรุปผลการดำเนินการมาตรการช่วยเหลือเยียวยาผู้ได้รับผลกระทบจากเหตุการณ์ ที่จังหวัดนครราชสีมากระทรวงการคลัง เสนอ ร่างประกาศกระทรวงการคลัง เรื่อง การลดอัตราอากรและยกเว้นอากรศุลกากร ตามมาตรา 12 แห่งพระราชกำหนดพิกัดอัตราศุลกากร พ.ศ. 2530 ว่าด้วยการยกเว้นอากรขาเข้ายาสูตรผสมที่ใช้ผลิตยาต้านไวรัสเอดส์